Fjárhagsáætlun Garðabæjar fyrir árið 2020 samþykkt Á fundi bæjarstjórnar Garðabæjar 5. desember sl. var fjárhagsáætlun fyrir árið 2020 samþykkt . Fjárhagsáætlun Garðabæjar sýnir sterka fjárhagsstöðu Garðabæjar þar sem skuldir eru hóflegar og langt undir viðmiðunarmörkum skv. sveitarstjórnarlögum . Á fundi bæjarstjórnar Garðabæjar 5. desember sl. var fjárhagsáætlun fyrir árið 2020 samþykkt . Samhliða áætlun næsta árs var samþykkt þriggja ára áætlun fyrir árin 2021 , 2022 og 2023 . Fjárhagásætlun Garðabæjar sýnir sterka fjárhagsstöðu Garðabæjar þar sem skuldir eru hóflegar og langt undir viðmiðunarmörkum skv. sveitarstjórnarlögum . Á milli umræðna um fjárhagsáætlun í bæjarstjórn Garðabæjar voru gerðar nokkrar breytingar á frumvarpinu . Ákveðið var að lækka fasteignaskatt á íbúðarhúsnæði úr 0.19 % í 0,185% og á atvinnuhúsnæði úr 1,63% í 1,59 % . Áætlað er að breytingar á fasteignaskattinum nemi um 40 m.kr. í lægri álögur á íbúa og fyrirtæki í bænum . Í forsendum fyrir fjárhagsáætlun Garðabæjar er gert ráð fyrir að álagningarhlutfall útsvars verði óbreytt eða 13,7% sem er með því lægsta sem þekkist hjá stærri sveitarfélögum . Skuldahlutfallið verður 95,5% og skuldaviðmið er áætlað að verði 82,6% . Gert er ráð fyrir að rekstrarafgangur A-hluta bæjarsjóðs verði um 150 m.kr. og samstæðureiknings um 503 m.kr . Veltufé frá rekstri er áætlað að verði 1.461 m.kr. hjá A sjóði og 1.961 m.kr. í samstæðureikningi . Framkvæmdir eru áætlaðar 2.360 millj. árið 2020 . Til lýðræðisverkefnisins Betri Garðabæjar eru áætlaðar 50 mkr til að koma í framkvæmd og ljúka við þau verk sem íbúar kusu um á þessu ári . Nýtt verkefni á næsta ári eru endurbætur og nýjar framkvæmdir við minjagarðinn á Hofsstöðum að upphæð 50 mkr . Ábendingar íbúa um fjárhagsáætlun Eins og undanfarin ár var leitað til bæjarbúa um að senda inn ábendingar um fjárhagsáætlun Garðabæjar . Í ár gátu íbúar sent inn hugmyndir og ábendingar í gegnum sérstaka samráðsgátt . Ábendingar íbúa voru teknar til skoðunar á milli umræðna um fjárhagsáætlun og er íbúum þakkað sérstaklega fyrir þeirra framlag um hvað megi betur fara og leggja skuli áherslu á .